कांग्रेस बोली- अधूरे प्रोजेक्ट इनॉगरेट कर रहे PM, सरकार का जवाब- मरम्मत करवा दी
Andaman Nicobar Port Blair Veer Savarkar International Airport Video Goes Viral.  FollowVeer Savarkar International AirportReports And Latest Updates On Dainik Bhaskar (दैनिक भास्कर) .  PM ने किया था नई टर्मिनल बिल्डिंग का उद्घाटन; सिंधिया बोले- मरम्मत हो गई है
अंडमान और निकोबार द्वीपसमूह की राजधानी पोर्ट ब्लेयर के वीर सावरकर इंटरनेशनल एयरपोर्ट की छत गिर गई।
अंडमान और निकोबार की राजधानी पोर्ट ब्लेयर में रविवार को भारी बारिश के बीच वीर सावरकर इंटरनेशनल एयरपोर्ट की छत गिर गई। इस घटना का वीडियो वायरल हो रहा है। 18 जुलाई को ही PM मोदी ने नई इमारत का वर्चुअली उद्घाटन किया था।
इस मामले पर कांग्रेस नेता जयराम रमेश ने कहा- PM आजकल किसी भी चीज का उद्घाटन कर देंगे। चाहे वह अधूरा या कम गुणवत्ता वाला इंफ्रास्ट्रक्चर ही क्यों न हो।
मामले पर सिविल एविएशन मिनिस्टर ज्योतिरादित्य सिंधिया ने कहा- स्ट्रक्चर टर्मिनल बिल्डिंग के बाहर है। यहां CCTV इन्स्टॉलेशन के लिए सीलिंग को ढीला किया गया था। तेज हवाओं के चलते पैनल नीचे गिरे। मरम्मत करवा दी गई है।
710 करोड़ की लागत से बना है टर्मिनल
प्रधानमंत्री नरेंद्र मोदी ने 18 जुलाई को इस नए टर्मिनल का वर्चुअली इनॉगरेशन किया था। 710 करोड़ की लागत से बनाए गए इस टर्मिनल में एक साथ 10 प्लेन पार्क हो सकेंगे। इसका डिजाइन समुद्री सीप जैसा है।
उद्घाटन समारोह में PM ने लोगों को संबोधित किया। उस दिन बेंगलुरु में हो रही 26 विपक्षी दलों की बैठक पर तंज करते हुए हुए PM ने कहा कि बेंगलुरु में 2024 लोकसभा चुनाव के लिए 26 दल इकट्‌ठा हुए हैं। देश की जनता कह रही है कि ये तो कट्टर भ्रष्टाचारी सम्मेलन हो रहा है। पूरी खबर यहां पढ़ें...
टर्मिनल की तीन तस्वीरें...
ये खबर भी पढ़ें...
सौराष्ट्र-दक्षिण गुजरात में लगातार दूसरे दिन तेज बारिश; अहमदबाद एयरपोर्ट में 3 फीट तक पानी भरा
22 जुलाई को गुजरात में जूनागढ़ में हुई 10 इंच बारिश से बाढ के हालात हैं। भावनगर में रविवार 8 बजे से 12 बजे तक साढ़े इंच बारिश हुई, जिससे पूरा शहर पानी-पानी हो गया। बारिश के चलते अहमदाबाद के कई इलाकों में पानी भर गया है। अहमदाबाद एयरपोर्ट पर भी घुटनों तक पानी भर गया है। पूरी खबर यहां पढ़ें...